Մայքլ Ֆորտեսքյու

**Մայքլ Դեյվիդ Ֆորտեսքյու** (, ), բրիտանական ծագմամբ լեզվաբան, որը մասնագիտացած է Արկտիկայի և Հյուսիսային Ամերիկայի բնիկ լեզուների ուսումնասիրության մեջ, ներառյալ գրենլանդերենը, Հյուսիսային Գրենլանդիայի բարբառը, չուկոտերենը և նիտինատը։

Ֆորտեսքյուն հայտնի է էսկիմոս-Ալեուտ, չուկոտկա-կամչատկյան, նիվխ և վակաշան նախալեզուների իր վերակառուցումներով։

## Կենսագրություն
Դեռահաս տարիքում Ֆորտեսկյուն և նրա ընտանիքը տեղափոխվել են Կալիֆոռնիա, որտեղ նա ընդունվել է Լա Ջոլայի ավագ դպրոցը, որն ավարտել է 1959 թվականին։ Այնուհետև ուսումը շարունակել է Աբինգդոնի դպրոցում, որն ավարտել է 1963 թվականին։

1966 թվականին նա Կալիֆոռնիայի համալսարանում՝ Բերկլիում, ստացել է բակալավրի աստիճան սլավոնական լեզուների և գրականությունների մասնագիտությամբ: 1968-1970 թվականներին նույն համալսարանում դասավանդել է ռուսերեն և ստացել սլավոնական լեզուների և գրականության մագիստրոսի աստիճան։ 1971-1975 թվականներին անգլերեն է դասավանդել Օսակայի միջազգային լեզվի կենտրոնում և Էքս-Մարսել համալսարանում։

1975-1978 թվականներին Էդինբուրգի համալսարանում պաշտպանել է լեզվաբանության դոկտորական ատենախոսություն՝ «Քսան հարց» խաղի համար ընթացակարգային դիսկուրսի գեներացման մոդել թեմայով։

Դանիական կրթաթոշակի շնորհիվ 1978-1979 թվականներին այցելել է Կոպենհագենի համալսարան և դաշտային հետազոտություններ իրականացրել Գրենլանդիայում։ Այդ հետազոտությունները 1979-1982 թվականներին ֆինանսավորվել են Դանիայի հումանիտար գիտությունների հետազոտական խորհրդի կողմից։

1984 թվականին նա դարձել է Կոպենհագենի համալսարանի էսկիմոսագիտության դոցենտ, իսկ 1989 թվականին ստացել դոցենտի կոչում։ 1999 թվականին նշանակվել է լեզվաբանության պրոֆեսոր։

2011 թվականին Ֆորտեսկյուն անցել է թոշակի։ Այդ առթիվ 2012 թվականին «Grønland» հանդեսում հրապարակվել է նրան նվիրված հատուկ համար։ Պաշտոնաթողությունից հետո նա տեղափոխվել է Անգլիա, որտեղ ընտրվել է Սենթ Հյուի քոլեջի ասոցացված անդամ։ 2017 թվականին լույս է տեսել նրան նվիրված խմբագրված ժողովածու, իսկ 2019 թվականին ընտրվել է Եվրոպական ակադեմիայի անդամ։

2005-2011 թվականներին Ֆորտեսքյուն եղել է Կոպենհագենի լեզվաբանական շրջանի նախագահ։

## Ընտրանի
* 1984. *Some Problems Concerning the Correlation and Reconstruction of Eskimo and Aleut Mood Markers.* Institut for Eskimologi, Københavns Universitet.
* 1990. *From the Writings of the Greenlanders: Kalaallit Atuakklaannit.* University of Alaska Press.
* 1991. *Inuktun: An Introduction to the Language of Qaanaaq, Thule.* Institut for eskimologis skriftrække, Københavns Universitet.
* 1992. Editor. *Layered Structure and Reference in a Functional Perspective.* John Benjamins Publishing Co.
* 1994. With Steven Jacobson and Lawrence Kaplan. *Comparative Eskimo Dictionary with Aleut Cognates.* Alaska Native Language Center.
* 1998. *Language Relations across Bering Strait: Reappraising the Archaeological and Linguistic Evidence.* London and New York: Cassell.
* 2001. *Pattern and Process: A Whiteheadian Perspective on Linguistics.* John Benjamins Publishing Co.
* 2002. *The Domain of Language.* Copenhagen: Museum Tusculanum Press.
* 2005. *Comparative Chukotko-Kamchatkan Dictionary.* Berlin: Walter de Gruyter.
* 2007. *Comparative Wakashan Dictionary.* Munich: LINCOM Europa.

## Ծանոթագրություններ

## Արտաքին հղումներ
* Անձնական էջ
* Ռեզյումե

Կատեգորիա:Անգլիացի լեզվաբաններ
Կատեգորիա:Անգլիացի մարդաբաններ
Կատեգորիա:Ավստրալիացի մարդաբաններ
Կատեգորիա:Բրիտանացիներ
Կատեգորիա:Գիտնականներ այբբենական կարգով
Կատեգորիա:Դանիացի լեզվաբաններ
Կատեգորիա:Լեզվաբաններ
Կատեգորիա:Կոպենհագենի համալսարանի շրջանավարտներ